Ukumbi wa Mikutano wa Kimataifa wa Kenyatta
Ukumbi wa Mikutano wa Kimataifa wa Kenyatta au Kenyatta International Conference Centre (KICC) ni jengo la ghorofa 30 iliko mjini Nairobi, Kenya.
Iko katikta eneo la kati la biashara la Nairobi. Ni ukumbi kwa mikutano, maonyesho na matukio maalumu ndani ya umbali wa kutembea wa hoteli kadhaa za nyota tano. Imekuwa mwenyeji wa mikutano mingi ya kimataifa na semina.
Kuna vyumba kadhaa vya mikutano vilivyo na vifaa vizuri na kile kikubwa kabisa kiko na uwezo wa zaidi ya wajumbe 4,000. Iko na vifaa vya kutafsiria lugha sambamba ambavyo vina uwezo wa kutafsiria lugha saba, kituo cha biashara cha kisasa, benki, huduma za ziara na kusafiri, kiwanja kikubwa na pahali pa kuegezea magari salama.
Serena Hotels
Hoteli ya Kampala Serena ni ya nyota 5 iliyozungukwa na bustani la kuvutia. Hoteli hii ina kituo cha kushukia helikopta. Ina makao 152 ya kibinafsi, pamoja na vyumba vya kisasa 32 na vyumba vya waheshimiwa 12,ikiwemo moja ya rais. Hoteli hii ilimkaribisha Malkia Elizabeth II wakati wa Mkutano wa Jumuiya ya Madola ya Wakuu wa Serikali mnamo 2007 (CHOGM 2007). Karibu na hoteli hii kuna Kampala Serena International Conference Center iliyo na viti 1500 wajumbe na yenye uwezo wa kutafsiri lugha tisa.